WebTools
WebTools on oiva työkalu silloin, kun haluat nähdä, kuinka jokin kotisivu on toteutettu. Ohjelma tekee listauksen sivulla käytetyistä kuvista, HTML-koodista ja skripteistä.

Ohjelma käynnistyy suoraan asennuksesta. Käynnistä myös internet-selaimesi ja avaa siihen kotisivu, jonka rakennetta haluat tarkastella.

WebTools käsittää yksinkertaisen valikon. Kustakin painikkeesta pääset näkemään tietyt yksityiskohdat avoinna olevan sivun rakenteesta. Kun valitset esimerkiksi kuvat (images), esiin tulee selainikkuna, jossa on listattuna sivun kuvat ja niiden koot.

Ohjelmaa voi myös mainiosti käyttää omien sivujen tarkasteluun. Saatat saada paremman kuvan sivujen rakenteen yksityiskohdista, joita et huomannut sivuja tehdessäsi.

Ohjelman voi sulkea oikean yläkulman X-painikkeesta.